stanford-oval/wikipedia huggingface dataset:
Suhoi Su-26
Tausta

Su-26:n kehitti Suhoin suunnittelutoimisto Neuvostoliitossa vuonna 1982. Sen suunnittelun aikainen tunnus oli S-42. Suunnitteluun osallistui Moskovan ilmailuinstituutti ja DOSAAF.
Suunnittelu alkoi  Jakovlev Jak-55 -lentokoneesta. Moottoriksi valittiin M-14 -tähtimoottori. Suurin sallittu liikehtimisen kuormitusmonikerta on +12 g ja -10 g.
Jevgeni Frolov suoritti ensilennon vuonna 1984.
Sarjatuotantoversio sai tunnuksen Su-26M. Potkuriksi tuli saksalainen Hoffmann. Vuonna 2003 tuotiin markkinoille uusi Su-26, joka kantaa tunnusta Su-26M3 ja jonka voimalaite on  M-9F.
Vuonna 1986 Su-26 -koneella voitettiin sekä miesten että naisten taitolennon maailmanmestaruus (World Aerobatics Championships).
Aiheesta muualla

Wikimedia Commonsissa on kuvia tai muita tiedostoja aiheesta .
Valmistajan sivusto (Arkistoitu – Internet Archive)
Suhoin lentokoneet
| --- | --- |
Hävittäjät:   Su-9  Su-11  Su-15  Su-27  Su-30  Su-33  Su-35 Su-37  Su-57 (T-50) 
Pommi- ja rynnäkkökoneet:   Su-2  Su-4  Su-7  Su-17 Su-20  Su-22  Su-24  Su-25  Su-34  Su-39 
Tiedustelukoneet:   Su-12 
Koulukoneet:   UTB  Su-26  Su-28  Su-29  Su-31 
Kuljetuskoneet:   Su-38  Su-80  S-21  Superjet 100 
Kokeelliset:   Su-1  Su-3  Su-5  Su-6  Su-8  Su-10  Su-11  Su-13  Su-37  Su-47  P-1  T-3  T-4
Sutlepa meri

| Sutlepa meri |
| --- | --- |
Valtiot:  Viro
Maakunnat:  Läänemaa
Kunnat:  Lääne-Nigulan kunta
Koordinaatit:  59°02′25″N, 23°34′02″E
Järvinumero:  VEE2039710
Mittaustietoja
Pinnankorkeus:  0,5 m
Rantaviiva:  11,802 km
Pinta-ala:  185,5  ha 
Keskisyvyys:  1,2 m
Suurin syvyys:  1,5 m
Valuma-alue:  18,8 km² 
Saaria:  3 
 fiSutlepa meri 
Sutlepa meri (myös Sutlepa laht, Saaremõisa järv; ruots. Sutlepsjön) on Virossa Läänemaalla Lääne-Nigulan kunnassa sijaitseva järvi.
Maantietoa

Järven pinta-ala on 203 hehtaaria, ja se on 2,7 kilometriä pitkä ja 2,0 kilometriä leveä. Saaria on kolme ja niiden yhteispinta-ala on 3,1 ha. Järveen laskee muutama oja, joista huomattavimpia ovat Võimerin laskuoja, Kulani kraavi ja oja Nooarootsin kirkon suunnalta. Järven laskuojaa ei ole nimetty. Järven valuma-alueen laajuus on 18,8 neliökilometriä.
Järvi on luodattu ja sen keskisyvyys on 1,2 metriä ja suurin syvyys 1,5 metriä. Järven laskennalliseksi tilavuudeksi voidaan määrittää 0,0024 kuutiokilometriä eli 2,4 miljoonaa kuutiometriä . Järven rantaviivan pituus on 11,8 kilometriä. Rannat ovat pääasiassa merenrantakosteikkoa tai -heinikkoa ja paikoin suota. Asutusta ei liielmälti ole. Järvi kuuluu suojelualueeseen.
Järven luokittelu ja ekologia

Järvi on Vesipolitiikan puitedirektiivin (VPD) (vir. Veepoliitika Raamdirektiivi, (VRD)) luokituksen (VRD 8) mukaan rannikkojärvi, joka on vielä yhteydessä mereen (vir. rannikujärv (mereveega ajutiselt ühenduses olev veekogu)).
Järvi luokitellaan limnologisesti halotrofiseksi järveksi, jos sen suolapitoisuus on kohonnutta (vir. halotroofne tai soolatoiteline, HA). Tällaisia järviä ovat Virossa ne, joilla on matala yhteys mereen.
Järvelle tehtiin vasta 2007 ensimmäinen eliöstön tilaa kartoittava tutkimus osana laajempaa 20 Viron rannikkojärven kartoitusta.
Sulkakrassi

| Sulkakrassi |
| --- | --- |

Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophytina
Kladi::  Koppisiemeniset Angiospermae
Kladi::  Aitokaksisirkkaiset
Lahko::  Brassicales
Heimo::  Ristikukkaiskasvit Brassicaceae
Suku::  Krassit Lepidium
Laji::  didymum
Kaksiosainen nimi
 Lepidium didymum  L. (1767) 
Synonyymit
 Coronopus didymus (L.) Sm. (1800) 
Katso myös
   Sulkakrassi Wikispeciesissä   Sulkakrassi Commonsissa 
Infobox OKVirheellinen NIMI-arvo: 
Sulkakrassi eli karvavariksenkrassi (Lepidium didymum, syn. Coronopus didymus) on yksivuotinen pahanhajuinen karvainen ristikukkaiskasvi. Sen alkuperäisaluetta ei tiedetä varmasti (mahdollisesti Etelä-Amerikka). Se kasvaa kuitenkin Euroopassa laajalti rikkakasvina.
Sulkakrassi on kasvutavaltaan samanlainen kuin toinen variksenkrasseihin aiemmin kuulunut laji ryhmykrassi eli kaljuvariksenkrassi (Lepidium coronopus, aiemmin Coronopus squamatus). Sulkakrassi on monivartinen, varret ovat rentoja, haarovia ja karvaisia. Lehdet ovat liuskaisia ja edelleen parihalkoisia. Kukissa on aivan mitättömän pienet, valkoiset tai kellertävät terälehdet. Lidut ovat munuaismaisen muotoisia, 2–3 millimetrin kokoisia, kaksiosaisia, kurttupintaisia.
Aiheesta muualla

ITIS: Lepidium didymum (englanniksi)
United States Department of Agriculture (USDA): Coronopus didymus (englanniksi)
Suomen Mies (kustantamo)

Kustannus Oy Suomen Mies on vuonna 1923 perustettu osakeyhtiö, jonka päätuotteita ovat Suomen Sotilas -sotilasaikakauslehti, Maanpuolustuksen Osto-Opas ja kirjojen julkaisutoiminta. Lehden kotipaikka on Helsinki. Toimitusjohtajana toimii Kai Ahotupa.
Osakeyhtiön omistaa Maanpuolustuskiltojen liitto Ry.
Aiheesta muualla

Suomen Sotilas -lehden kotisivut
Sylte (Hustadvika)

| Sylte |
| --- | --- |
 Sylte
 Koordinaatit: 62°50′06″N, 7°13′08″E 
Valtio:  Norja
Lääni:  Møre ja Romsdal
Kunta:  Hustadvika
Pinta-ala:  
 – Maa:  0,23 km²
Väkiluku (2023):  332
 – Väestötiheys:  1 443,5 as./km²
Infobox OKVirheellinen NIMI-arvo: 
Sylte on taajama Hustadvikan kunnassa Møren ja Romsdalin läänissä Norjassa. Taajaman pinta-ala on 0,23 neliökilometriä ja asukasluku 332 vuonna 2023.
Sylva

Sylva voi tarkoittaa ainakin seuraavia asioita:
Sylva ry, syöpää sairastavien lasten    ja nuorten valtakunnallinen yhdistys
Sylva, joki Venäjällä
Sylva, kunta Pohjois-Carolinan osavaltiossa, Yhdysvalloissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sylva”, voi hakea sivunnimihaulla, laajalla sivunnimihaulla tai tekstihaulla.
Surreaaliluku

Surreaaliluku on matematiikassa luku, joka voi olla itseisarvoltaan myös pienempi tai suurempi kuin mikään positiivinen reaaliluku. Surreaalilukujen kunta sisältää reaalilukujen lisäksi sekä äärettömän suuret että äärettömän pienet luvut. Surreaalilukuja sovelletaan erityisesti peliteorian tutkimuksessa.
Ensimmäisen kerran surreaaliluvut esitteli John H. Conway vuonna 1969 ja tunnetuksi teki Donald Knuthin aihetta käsittelevä matemaattinen pienoisromaani vuodelta 1974.
Superlatiivi (sijamuoto)

Superlatiivi on nominien sijamuoto. Se esiintyy tiettävästi unkarin kielessä sekä joissakin J. R. R. Tolkienin keinotekoisista kieliopeista. Superlatiivi sijamuotona ilmaisee jonkun päälle, tai jonkun yli menemistä, taikka tulemista; suomessa sitä vastaa adpositio yli tai adessiivi. Esim. lause "Heitin pallon katolle" ilmaistaisiin unkarin kielessä superlatiivilla.
Aiheesta muualla

Keskustelupalsta (unkariksi)
Sijamuodot
abessiivi • ablatiivi • absolutiivi • adessiivi • adverbiaali • akkusatiivi • allatiivi • benefaktiivi • datiivi • delatiivi • distributiivi • eksessiivi • ekvatiivi • elatiivi • ergatiivi • essiivi • finaali • formaali • genetiivi • illatiivi • inessiivi • instruktiivi • instrumentaali • kausaali • kausatiivi • komitatiivi • komparatiivi • latiivi • lokatiivi • modaali • multiplikatiivi • nominatiivi • oppositiivi • partitiivi • prepositionaali • prolatiivi • separatiivi • situatiivi • sosiatiivi • sublatiivi • superessiivi • superlatiivi • temporaali • temporaalinen distributiivi • terminatiivi • translatiivi • vokatiivi
Svjatošynsko-Brovarska-linja

| Svjatošynsko-Brovarska-linja Святошинсько-Броварська лінія |
| --- | --- |


Perustiedot
Järjestelmä:  Kiovan metro
Avattu:  6. marraskuuta 1960
Tekniset tiedot
Pituus:  22,7 km
Asemia:  18
Raideleveys:  1 520 mm
Sähköistys:  virtakisko, 825 V DC
Svjatošynsko-Brovarska-linja (ukr. Святошинсько-Броварська лінія) on Kiovan metron ensimmäinen linja. Linja avattiin 6. marraskuuta 1960.
Linjan pituus on 22,7 kilometriä ja siinä on 18 asemaa.
Asemat

Akademmistetško (Академмiстечко)
Žytomyrska (Житомирська)
Svjatošyn (Святошин)
Nyvky (Нивки)
Beresteiska (Берестейська)
Šuljavska (Шулявська)
Politeh’nitšnyi instytut (Політехнічний інститут)
Vokzalna (Вокзальна)
Universytet (Унiверситет)
Teatralna (Театральна)
H’reštšatyk (Хрещатик)
Arsenalna (Арсена́льна)
Dnipro (Дніпро)
Hidropark (Гідропарк)
Livoberežna (Лівобережна)
Darnytsja (Дарниця)
Tšernihivska (Чернiгiвська)
Lisova (Лісова)
Aiheesta muualla

Kuvia tai muita tiedostoja aiheesta Svjatošynsko-Brovarska-linja Wikimedia Commonsissa
Sylvi Munkberg

Hilma Sylvia (Sylvi) Irene Munkberg (o.s. Lindroos, 9. helmikuuta 1928 Tuusula – 10. heinäkuuta 2013 Helsinki) oli suomalainen pöytätennispelaaja. Hän oli Suomen paras naispelaaja 1950-luvun lopulla ja 1960-luvun alussa. Vuonna 1959 hän voitti sekanelinpeliparinsa Kalevi Lehtosen kanssa Pohjoismaiden mestaruuden ensimmäisenä suomalaisena pöytätennispelaajana. Munkberg pelasi myös pesäpalloa. Seuratasolla hän edusti Työväen Maila-Poikia.
Vasenkätinen Sylvi Munkberg nousi Suomen pöytätenniksen huipulle vuonna 1956, kun hän voitti TUL:n mestaruuden kaksin-, nelin- ja sekanelinpelissä sekä SM-pronssia kaksinpelissä. Seuraavana vuonna hän pelasi Tukholman MM-kilpailuissa. Vuonna 1958 hän voitti sekanelinpelissä ensimmäisen Suomen-mestaruutensa. Vuonna 1959 hän voitti Helsingissä Kalevi Lehtosen parina sekanelinpelin Pohjoismaiden-mestaruuden sekä sai hopeaa nelinpelissä Ulla Lindholmin parina ja pronssia kaksinpelissä ja joukkuekilpailuissa. Samana vuonna hän voitti ensimmäisen neljästä peräkkäisestä kaksinpelin Suomen-mestaruudestaan. Vuonna 1961 Munkberg saavutti Bergenin PM-kilpailuissa pronssia kaksinpelissä ja joukkuekilpailussa, ja vielä vuonna 1963 hän oli mukana PM-kilpailuissa. Viimeisen Suomen-mestaruutensa hän voitti vuonna 1965 nelinpelissä.
Saavutukset

PM-kultaa sekanelinpelissä 1959 (parina Kalevi Lehtonen)
PM-hopeaa nelinpelissä 1959 (parina Ulla Lindholm)
PM-pronssia kaksinpelissä ja joukkuekilpailussa 1959, 1961
SM-kultaa kaksinpelissä 1959–1962, nelinpelissä 1959–1962 (parina Aini Eskolin), 1965 (parina Tuula Jaskari), sekanelinpelissä 1958–1960, 1962 (parina Kalevi Lehtonen), 1964 (parina Pentti Kunnas), joukkuekilpailussa 1958–1959
SM-hopeaa kaksinpelissä 1957–1958, 1963–1964, 1971, nelinpelissä 1957–1958, 1963–1964, sekanelinpelissä 1963, 1968, joukkuekilpailussa 1960–1961, 1963
SM-pronssia kaksinpelissä 1956, 1967–1968, nelinpelissä 1967–1968, 1971, 1973, sekanelinpelissä 1957, 1965, joukkuekilpailussa 1962, 1964–1966
EMule

| eMule |
| --- | --- |


Kehittäjä:  eMule-Team
Kehityshistoria
Ensijulkaisu:  13. toukokuuta 2002
Vakaa versio:  v0.50a / 7. huhtikuuta 2010
Kehitysversio:  v0.50b / 20. maaliskuuta 2015
Tiedot
Ohjelmistotyyppi:  BitTorrent
Alusta:  Windows
Ohjelmointikielet:  C++
Lisenssi:  GPL
Aiheesta muualla
eMulen kotisivut
eMule on GPL-lisenssillä julkaistu vertaisverkko-ohjelma, joka toimii eDonkey-verkossa. eMule tarjoaa uusia ominaisuuksia verrattuna alkuperäiseen eDonkey-asiakasohjelmaan. eMule toimii Microsoft Windows -käyttöjärjestelmissä. Koska eMulen lähdekoodi on vapaassa levityksessä, on sille kehitetty lukuisia modeja, jotka sisältävät uusia ominaisuuksia, joita ei löydy vielä virallisesta eMulesta syystä tai toisesta. Liikkellä on myös modeja, jotka rikkovat lisenssiä, lisäävät haitallisia ominaisuuksia ja lisäävät käyttäjän toimia seuraavia osia ohjelmaan. Myös käännöksiä muille käyttöjärjestelmille on, esimerkiksi aMule.
eMule- eli eDonkey-verkon vahvin puoli on tiedostojen pitkä ikä, verkosta voi löytää hyvinkin vanhaa tavaraa. Lisäksi verkko on keskittynyt enemmän suuriin tiedostoihin.
Historia

eMule-hankkeen aloitti 13.5.2002 Hendrik Breitkreutz (tunnetaan myös nimellä Merkur), koska hän oli tyytymätön alkuperäiseen eDonkey2000 ohjelmaan. Ajan kuluessa lisää kehittäjiä liittyi projektiin. Lähdekoodi julkaistiin ensimmäisen kerran 0.02 versiosta ja SourceForge sivustolla 6. kesäkuuta 2002.
eMule julkaistiin ensimmäisen kerran binaarisena 4.8.2002 versiona 0.05a. Ansiojärjestelmä toteutettiin ensimmäistä kertaa 14.9.2002 versiossa 0.19a. eMule projektin internet-sivu laukaistiin 8.12.2003. Sen julkaisun jälkeen eMulea on ladattu yli 657 miljoonaa kertaa (21.1.2013), ja se oli siten toisella sijalla kaikkien aikojen ladatuimmissa projekteissa SourceForge sivustolla.
Nykyiset versiot (v0.40+) eMulesta ovat lisänneet tuen Kad verkolle. Tässä verkossa on toteutus Kademlia protokollasta, joka ei ole riippuvainen oleellisista palvelimista kuten eDonkey on, mutta on totetus tiivistetietokannan hajauttamisesta.
Lisättyjä ominaisuuksia viimeaikaisissa versioissa oli kyky hakea käyttämällä unicodea, joka sallii tiedostojen haun ei-Latinan kielisillä aakkosilla, ja kyky hakea palvelimilta valmiita lähteitä keskeneräisiin tiedostoihin Edonkey-verkossa.
Uusissa versioissa lisättiin lista "huonoille lähteille". Ohjelma lisää IP-osoitteen listaan yhden epäonnistuneen yhteydenottoyrityksen jälkeen. Kun IP-osoite on lisätty "huonojen lähteitten listaan", ohjelma käsittelee tämän IP-osoitetta kuolleena IP:nä. Ei saatavilla olevat IP:t bannataan 15-45 minuutiksi. Jotkut käyttäjät ovat valittaneet että se johtaa aktiivisten lähteitten menetykseen ja sittemmin hidastaa latausnopeutta.
Muita viimeaikana lisättyjä ominaisuuksia: kyky suorittaa eMule käyttäjätunnukselta, jolla on rajoitetut käyttöoikeudet (lisäten turvallisuutta), ja älykkään korruptuneiden tiedostojen käsittelyn (siten että korruptoitunutta tiedostoa ei tarvitse ladata uudelleen).
0.46b versio lisäsi mahdollisuuden luoda ja hallita "eMule kokoelma" tiedostoja, jotka sisältävät joukon linkkejä tiedostoihin jotka on tarkoitettu ladattavaksi yhdessä.
Moni Internet-palveluntarjoaja on häirinnyt oletusarvoisia P2P portteja, niin että latausnopeudet ovat hidastuneet. 0.47b versio lisää protokollan obfuskoinnin; eMule valitsee käynnistyessään automaattisesti kaksi porttia satunnaisesti.
eMulea pidetään nykyään vakaana tuotteena, eikä uusia versioita julkaista enää niin tiheään kuin ennen. Viidestä kuuteen kuukauteen oli tyypillinen julkaisujen aikaväli. Versio on 0.50a julkaistiin alkuvuodesta 2010. 0.50b Beta1 julkaistiin 20.3.2015
Ominaisuudet

eMulen pääominaisuuksia ovat
ansiojärjestelmä, joka palkitsee lähettäjiä;
lähteiden vaihto, jonka avulla kaikkia tiedostoa jakavat käyttäjät löytyvät nopeasti;
mahdollisuus esikatsella latautumassa olevien RAR- ja ZIP-tiedostojen sisältöä;
automaattinen lähetysnopeudensäätely, joka etsii sopivan nopeuden, joka ei haittaa muuta liikennettä;
edistynyt rikkoutuneiden tiedostojen käsittely: jokainen tiedosto ja sen osa (kimpale, koko 9.28 Mt) ja kimpaleen osa (180 kt kooltaan) tarkistetaan ja tarvittaessa eMule lataa rikkoutuneet osat uudelleen;
viestintäominaisuudet, kuten sisäänrakennettu IRC-asiakasohjelma, yksityisviestit toisille käyttäjille sekä kaverilistat sekä
mahdollisuus käyttää omaa asiakasohjelmaansa verkon yli (HTTP-käyttöliittymä).
Versiossa v0.40 ja siitä eteenpäin eMulessa on myös ollut oma toteutus palvelimettomasta Kademlia (Kad)-verkosta.
MODit

eMulesta on monia eri modauksia, kuten aMule, xMule ja iMule. Näistä iMule käyttää Kad-verkkoa ja anonyymiä I2P-verkkoa. Siinä eDonkey-verkon käyttö ja palvelimet on kokonaan poistettu. iMule lataa ja jakelee paljastamatta  käyttäjän IP-osoitetta ja identiteettiä.
Huijaussivustot

Huijaussivusto sijaitsee osoitteessa eMule.com joka pyytää käyttäjää soittamaan 900-numeroon asennuksen yhteydessä, tarkoituksena maksaa asennuskoodista. Asennusohjelma on lähes identtinen oikean kanssa. Myös toinen huijaussivusto on osoitteessa eMule.org joka pyytää käyttäjän email-osoitetta jotta voi liittyä jäseneksi.
Kolmas sivu sijaitsee osoitteessa  official-emule.com joka jakaa päivitettyä versiota eMulesta joka asentaa mainosohjelman ja lähettää tietoja ulkopuolisille palvelimille, toisin kuin virallinen versio.
Aiheesta muualla

Wikimedia Commonsissa on kuvia tai muita tiedostoja aiheesta .
eMulen kotisivut - eMulen projektisivu SourceForgessa
xMulen kotisivut (Arkistoitu – Internet Archive) - xMulen projektisivu SourceForgessa
aMulen kotisivut
Lataa iMule
eMule Mods & server.met download
Superkilen

Superkilen
Superkilen on moderni kaupunkipuisto Kööpenhaminassa Nørrebron kaupunginosassa.
Puisto valmistui vuonna 2012. Se on jaettu toiminnallisesti kolmeen eri osaan värien mukaan. Punainen tori on varattu urheilulle ja kulttuurille, musta pörssi on tapaamispaikka, jossa voi pelata vaikka sakkia ja vihreä puisto pitää sisällään lasten leikkipaikat ja piknikalueet. Puistoon on kerätty kaikki siellä tarvittavat välineet, kuten penkit, roskakorit, puut, leikkikentät, viemärikannet ja opasteet, yli 50 eri maasta ja kulttuurista.
Punainen tori
Japanilainen mustekala
Armenialaiset piknik kalusteet
Aiheesta muualla

Kuvia tai muita tiedostoja aiheesta Superkilen Wikimedia Commonsissa
Särmä

Särmä voi tarkoittaa seuraavia asioita:
särmä, geometriassa avaruuskappaleen kärkiä yhdistävä jana
särmä, graafiteoriassa suuntaamaton kaari
Särmä, harjavaltalainen rockpop-yhtye
Särmä sukunimenä:
Saara Särmä (s. 1975), suomalainen tutkija, taiteilija ja feministi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Särmä”, voi hakea sivunnimihaulla, laajalla sivunnimihaulla tai tekstihaulla.
Sylten kirkko

| Sylten kirkko Sylte kyrkje |
| --- | --- |
 Kirkko vuonna 2013.
Sijainti:  Fjord, Norja
Kirkkokunta:  Norjan kirkko
Hiippakunta:  Møren hiippakunta
Rakentamisvuosi:  1863
Suunnittelija:  Nils Andersson Liaaen
Materiaali:  puu
Istumapaikkoja:  350
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Sylten kirkko (norj. Sylte kyrkje) on Fjordin kunnassa Møren ja Romsdalin läänissä Norjassa sijaitseva puinen pitkäkirkko vuodelta 1863.
Aiheesta muualla

Kuvia tai muita tiedostoja aiheesta Sylten kirkko Wikimedia Commonsissa
Sylva Arppe

Sylva Irene Arppe (s. 16. heinäkuuta 1905 Hamina – 1997) oli suomalainen Haminassa asunut kirjailija.
Arppe kävi kaksi luokkaa yhteiskoulua ja Taideteollisen koulun iltalinjan. Hän työskenteli toimistonhoitajana, toimittajana ja haastattelijana.
Teoksia

Kohtalokas teko : romaani. Karisto 1948
Kuin ruoste rautaan : romaani. Kansankulttuuri, Helsinki 1961
Ei korvaamaton vahinko : romaani. 1988
Sylva (joki)

| Sylva |
| --- | --- |
 Sylva Moljobkassa
Alkulähde:  Uralvuoret
Laskupaikka:  Kaman tekojärvi
Maat:  Venäjä
Pituus:  493 km
Virtaama:  139 m³/s
Valuma-alue:  19 700 km²
Sylva (ven. Сы́лва) on Volgan vesistöön kuuluvan Kaman sivujoki Sverdlovskin alueella ja Permin aluepiirissä Venäjällä. Sen pituus on 493 kilometriä, valuma-alueen laajuus 19 700 neliökilometriä ja keskimääräinen virtaama 45 kilometrin päässä joen suusta 139 kuutiometriä sekunnissa.
Sylva saa alkunsa Uralin länsirinteiltä ja laskee Kaman tekojärveen. Se on liikennöintikelpoinen 74 kilometrin matkalla. Tärkeimmät sivujoet ovat Iren, Barda ja Šakva. Joen varrella sijaitsee Kungurin kaupunki sekä Suksunin ja Ust-Kišertin piirikeskukset.
Aiheesta muualla

Kuvia tai muita tiedostoja aiheesta Sylva (joki) Wikimedia Commonsissa
Sulkahirssit

| Sulkahirssit |
| --- | --- |
 Koristesulkahirssi (Pennisetum alopecuroides)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Yläkaari::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Sulkahirssit Pennisetum  Rich.
Katso myös
   Sulkahirssit Wikispeciesissä   Sulkahirssit Commonsissa 
Infobox OKNimi-testi OK: 
Sulkahirssit eli neekerihirssit (Pennisetum) on heinäkasvien (Poaceae) heimoon kuuluva suku, jossa on noin 80 lajia.
Suku yhdistetään mahdollisesti harjasheiniin (Cenchrus).
Lajeja

Pennisetum alopecuroides – koristesulkahirssi
Pennisetum clandestinum – mattosulkahirssi
Pennisetum glaucum – helmisulkahirssi eli helmihirssi (syn. Pennisetum americanum, Cenchrus americanus)
Pennisetum mezianum – savannisulkahirssi
Pennisetum orientale – idänsulkahirssi
Pennisetum purpureum – elefanttisulkahirssi eli elefanttiheinä (syn. Cenchrus purpureus)
Pennisetum setaceum – arabiansulkahirssi (syn. Cenchrus setaceus)
Pennisetum thunbergii – sulkasulkahirssi
Pennisetum trachyphyllum – afrikansulkahirssi (syn. Cenchrus trachyphyllus)
Pennisetum villosum – untuvasulkahirssi eli untuvahirssi
Aiheesta muualla

Kassu – Kasvien suomenkieliset nimet: Sulkahirssit eli neekerihirssit (Pennisetum)
ITIS: Pennisetum (englanniksi)
United States Department of Agriculture (USDA): Pennisetum (englanniksi)
Flora of China: Pennisetum (englanniksi)
Sylva Huttunen

Sylva Margaretha Huttunen (o.s. Granroth, 14. toukokuuta 1905 Helsinki – 21. joulukuuta 1994 Helsinki) oli suomalainen kirjailija. Hän käytti myös nimimerkkejä Marketta Kara ja Marja Rovia.
Teoksia

Nimellä Sylva Huttunen:
Molli lähtee maailmalle: romaani. Otava, 1946.
Nimimerkillä Marketta Kara:
Sattuuhan sitä.... Karisto, 1931.
Nimimerkillä Marja Rovia:
Tätien holhokki: tyttöromaani. Otava, 1948.
Sutherland Springsin kirkkoampuminen

| Sutherland Springsin kirkkoampuminen |
| --- | --- |
Paikka:  Sutherland Springs, Texas, Yhdysvallat  29.2732°N, 98.0564°W
Ajankohta:  5. marraskuuta 2017  n. 11.30  (UTC -6)
Iskutyyppi:  verilöyly
Kuolleita:  26
Haavoittuneita:  20
Epäilty/epäillyt:  Devin Patrick Kelley
Tekoväline:  Ruger SR-556
Sutherland Springsin kirkkoampuminen tapahtui 5. marraskuuta 2017 Sutherland Springsin kunnallishallinnottomalla alueella noin 45 kilometriä San Antonion keskustasta itään. Joukkomurha tapahtui Sutherland Springsin keskustassa sijaitsevassa baptistikirkossa ja sen ympäristössä. Tapahtumassa kuoli 26 ja loukkaantui 20 ihmistä.
Se on Yhdysvaltain historian tuhoisin kirkkoammuskelu, ylittäen vuoden 2015 Charlestonin kirkkoampumisen.
Tapahtumat

Ampuminen alkoi noin 11.30 paikallista aikaa baptistikirkon pihalla. Tekijä meni kirkkoon ampumaan kesken jumalanpalveluksen. Ampujan poistuessa kirkosta kaksi paikallista asukasta alkoivat ampua häntä. Tekijä lähti autolla pakoon, mutta asukkaat lähtivät ajamaan häntä takaa. Ammuskelun tekijä ajoi takaa-ajon aikana kolarin ja hänet löydettiin kuolleena autostaan. Viranomaisten mukaan kyseessä oli itsemurha ja häneltä löytyi ampumahaava. Ammuskelussa kuoli 26 ihmistä ja 20 loukkaantui. Uhrien ikähaarukka oli puolentoista kuukauden ikäisestä 77-vuotiaaseen saakka.
Tekijä

Viranomaisten mukaan tekijä oli 26-vuotias entinen ilmavoimien sotilas Devin Patrick Kelley (21. helmikuuta 1991 Hays, Texas – 5. lokakuuta 2017 New Berlin, Texas). Hänet oltiin tuomittu viisi vuotta aiemmin vaimonsa pahoinpitelystä, erotettu ilmavoimista ja tuomittiin vuoden vankeusrangaistukseen.
Tekijän motiivina pidetään perheriitaa. Hän oli lähettänyt uhkaavia viestejä anopilleen. Viestit liittyivät perheriitaan. Ammuskelun jälkeisen takaa-ajon jälkeen hän ampui itsensä. Tekijällä ei ollut yhteyksiä terrorismiin, eikä ammuskelusta aloitettu terrorismitutkintaa.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Sutherland Springs church shooting
Aiheesta muualla

Kirkon verkkosivut
Käännös suomeksi
Sylvi Sääski

Sylvi Ellen Sääski (8. helmikuuta 1912 Joroinen – 10. toukokuuta 1990 Helsinki) oli alavutelainen opettaja ja suomalainen kansanperinteen suurkerääjä. Hänen keräämäänsä perinnettä on tallennettuna Suomalaisen Kirjallisuuden Seuran arkistoon yhteensä 8 283 yksikköä. SKS:n lisäksi Sääsken keräämää aineistoa on Kansallismuseossa, Kuopion museossa ja Turun yliopiston kansatieteen laitoksella. Sääski teki useita keruumatkoja vuosien 1937 ja 1956 välillä muun muassa Etelä-Savoon ja Itä-Karjalaan.